recursal/SuperWikiNEXT-32B huggingface dataset:
கொப்பாள் மாவட்டத்தில் கனககிரியில் உள்ள பிரதான நுழைவாயிலிருந்து கனகாசலபதி கோயிலின் காட்சி
**கனகாசலபதி கோயில்** (*Kanakachalapathi Temple*) என்பது திருமாலுக்கு அர்ப்பணிக்கப்பட்ட 16ஆம் நூற்றாண்டைச் சேர்ந்த இந்துக் கோவிலாகும். இது இந்தியாவின் கர்நாடக மாநிலத்தில் கொப்பள் மாவட்டத்தின் கங்காவதி வட்டத்திலுள்ள கனககிரி நகரில் அமைந்துள்ளது. பழங்காலத்தில் "சுவர்ணகிரி" ("தங்கமலை") என்று அழைக்கப்பட்ட கனககிரி கொப்பளிலிருந்து 3 கி.மீ. தொலைவிலும், பெங்களூர் நகரத்திற்கு வடக்கே 380 கி.மீ தொலைவிலும், பெல்காம் நகரத்திற்கு கிழக்கே 200 கி.மீ. தொலைவிலும் அமைந்துள்ளது.

பின்னணி
-------

கனககிரி அதன் தற்போதைய பெயரை அங்கு தவம் செய்த இந்து துறவியான கனக முனியிடமிருந்து பெறப்பட்டதாக ஒரு கதை இருக்கிறது. வரலாற்று முக்கியத்துவம் வாய்ந்த கொப்பள் நகரம், பண்டைய கல்வெட்டுகளில் கோபனா என்று அழைக்கப்பட்டது. இதன் அருகிலுள்ள கிராமங்களான பாலிகுண்டு மற்றும் கவிமாதா ஆகிய இடங்களில் பேரரசர் அசோகரின் (கி.மு. 3 ஆம் நூற்றாண்டு) இரண்டு கல்வெட்டுகள் கண்டுபிடிக்கப்பட்டதால் தொல்பொருள் முக்கியத்துவம் வாய்ந்தது. மௌரியப் பேரரசு முடிவுக்கு வந்த பின்னர் தக்காணத்தின் பல ஆட்சி பகுதிகள் குறிப்பிடத்தக்க வம்சாவளியினரின் கைகளிலிருந்து சாதவாகனர்களிடமும், மேலை கங்கர்களிடமும், போசளர்களிடமும், சாளுக்கியர்களிடமும் சென்றது. முதலாம் அமோகவர்சனால் (பொ.ச. 814-878) எழுதப்பட்ட ஆரம்பகால கன்னட இலக்கியமான 'கவிராஜமர்கா' என்ற நூலில், 'விதித மகா கோபனா நகரம்' என்ற வாக்கியத்தில் கொப்பாளைப் பற்றி குறிப்பிடுகிறார்.

கோயில் அமைப்பு
--------------

கனகாசலபதி கோயில் விஜயநகரக் கட்டிடக்கலைக்கும் திராவிடக் கட்டிடக்கலைக்கும் ஒரு எடுத்துக்காட்டாகும். இது இந்திய தொல்பொருள் துறையின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாகும்.  இக்கோயில் ஆளும் நிலப்பிரபுக்களான பாளையக்காரர்கள் அல்லது நாயக்கர்களால் கட்டப்பட்டது. கோயில் வளாகத்தில் விசாலமான மண்டபம், பிரம்மாண்டமான யாளி தூண்கள் ஆகியவற்றைக் கொண்டுள்ளது. மூன்று நுழைவாயில்களில் நன்கு கட்டப்பட்ட கோபுரங்கள் காணப்படுகின்றன கோயிலில் உள்ள சிற்பங்களில் புராண உருவங்களும், கறுப்புக் கல்லில் மன்னர்களும், இராணிகளும் அடங்குவர். கோயிலின் பிரபலத்தை ஒரு உள்ளூர் பழமொழி இவ்வாறு கூறுகிறது: "கண்கள் உள்ளவர்கள் கனககிரியையும், கால்கள் உள்ளவர்கள் அம்பியையும் பார்க்க வேண்டும்." பிப்ரவரி மற்றும் மார்ச் மாதங்களில், பங்குனி பருவத்தில், கோயிலில் "கனகாசலபதி திருவிழா" என்ற பிரபலமான திருவிழா நடைபெற்கிறது.

புகைப்படங்கள்
-------------

* கோயிலின் முற்றம்கோயிலின் முற்றம்
* கோயிலில் யாளி தூண்களுடன் பெரிய மண்டபம்கோயிலில் யாளி தூண்களுடன் பெரிய மண்டபம்
* கோயிலின் பின்புறக் காட்சிகோயிலின் பின்புறக் காட்சி
* கோவிலில் 16 ஆம் நூற்றாண்டைச் சேர்ந்த கன்னடக் கல்வெட்டுகோவிலில் 16 ஆம் நூற்றாண்டைச் சேர்ந்த கன்னடக் கல்வெட்டு

மேலும் காண்க
------------

* விஜயநகரப் பேரரசு
* விஜயநகரக் கட்டிடக்கலை
* அம்பி

மேற்கோள்கள்
-----------

1. 1 2 3  "Koppal". Karnataka.com. 4 June 2015 அன்று பார்க்கப்பட்டது.
2. 1 2  "Places of Interest in Koppal district". Department of Tourism, Government of Karnataka. 4 March 2016 அன்று மூலம் பரணிடப்பட்டது. 4 June 2015 அன்று பார்க்கப்பட்டது.
3. ↑  "Protected Monuments in Karnataka". *Archaeological Survey of India, Government of India*. Indira Gandhi National Center for the Arts. 4 June 2015 அன்று பார்க்கப்பட்டது.
**லதா** எனப்படும் **கனகலதா கிருஷ்ணசாமி ஐயர்** சிங்கப்பூரைச் சேர்ந்த தமிழ் எழுத்தாளர் ஆவார். இவர் இலங்கையில் பிறந்து, சிறுவயதிலேயே சிங்கப்பூரில் குடியேறியவர். சிங்கப்பூர் தேசிய நாளிதழான தமிழ் முரசில் நீண்ட காலம் துணையாசிரியராகப் பணியாற்றுபவர். இவர் எழுதிய *நான் கொலை செய்த பெண்கள்* என்ற புத்தகத்திற்கு 2008 ஆம் ஆண்டுக்கான சிங்கப்பூர் இலக்கிய விருது (தமிழ்) வழங்கப்பட்டது.

வாழ்க்கைக் குறிப்பு
-------------------

இலங்கையில் நீர்கொழும்பில் பிறந்த கனகலதா நீர்கொழும்பு விஜயரத்தினம் மகா வித்தியாலயத்தில் கல்வி கற்றார். 1983 ஆம் ஆண்டில் நாட்டில் இடம்பெற்ற இனக்கலவரத்தை அடுத்து குடும்பத்துடன் யாழ்ப்பாணத்திற்கு இடம்பெயர்ந்து யாழ்ப்பாணம் இந்து மகளிர் கல்லூரியில் தனது கல்வியைத் தொடர்ந்தார். அதன் பின்னர் சிங்கப்பூருக்கு இடம்பெயர்ந்தார். 20 ஆண்டுகளாக தமிழ் முரசு பத்திரிகையில் செய்தி ஆசிரியராகப் பணியாற்றுகிறார்.

எழுத்துப் பணி
-------------

சிங்கப்பூர் தேசிய பல்கலைக்கழகக் கலைகள் மன்றம் வெளியிட்டுள்ள கவிதைத் தொகுதியிலும் (1995), தேசியக் கலைகள் மன்றம் தொகுத்த நூற்றாண்டுக்கால சிங்கப்பூர்க் கவிதைகள் பன்மொழித் தொகுப்பிலும் (2000), 'கனவும் விடிவும்' என்ற இந்திய சாகித்திய அகாதமி வெளியிட்ட தற்காலத் தமிழ்ப் பெண் கவிஞர்கள் தொகுப்பிலும் இவரது கவிதைகள் இடம் பெற்றுள்ளன. இவர் சிறுகதைகளும் எழுதி வருகிறார்.

கனகலதாவின் கவிதைகள் மற்றும் சிறுகதைகள் கணையாழி, காலச்சுவடு, உயிர்நிழல், மற்றும் சரிநிகர் போன்ற இதழ்களில் வெளிவந்துள்ளன. இவரது தீவெளி நூல் தமிழ்நாடு பெரியார் பல்கலைக்கழகத்தின் இலக்கியப் பாடத்திட்டத்தில் சேர்க்கப்பட்டுள்ளது. இவரது ஆக்கங்கள் ஆங்கிலம், பிரெஞ்சு, செருமானிய மொழிகளில் மொழிபெயர்க்கப்பட்டுள்ளன.

சிங்கப்பூர் இலக்கிய விருது
--------------------------

2008 ஆம் ஆண்டுக்கான தமிழ் மொழிக்கான சிங்கப்பூர் இலக்கிய விருது கனகலதாவுக்கு *நான் கொலை செய்த பெண்கள்* என்ற நூலுக்காக வழங்கப்பட்டது. இவ்விருதோடு $10,000 வரை ரொக்கமும் இவருக்குக் கிடைத்தது. சிங்கப்பூரின் சமூக வளர்ச்சி, இளையர் விளையாட்டுத்துறை அமைச்சர் டாக்டர் விவியன் பாலகிருஷ்ணன் 2008 டிசம்பர் 3 ஆம் நாள் நடந்த விழாவில் விருதை வழங்கினார்.

இவரது நூல்கள்
-------------

* *தீவெளி* (கவிதைகள், 2003)
* *பாம்புக் காட்டில் ஒரு தாழை* (கவிதைகள், 2004)
* *நான் கொலை செய்த பெண்கள்* (சிறுகதைத் தொகுப்பு)
* *The Goddess in the Living Room* (புதினம்)

மேற்கோள்கள்
-----------

1. ↑  முரசு செய்தி ஆசிரியர் கனகலதாவுக்குச் சிங்கப்பூர் இலக்கிய விருது
[*தொடர்பிழந்த இணைப்பு*]

வெளி இணைப்புகள்
---------------

* சிங்கப்பூரில் இலக்கியத்திற்கான தேசிய விருது பெற்ற கனகலதாவுடன் ஒரு நேர்காணல்
[*தொடர்பிழந்த இணைப்பு*]
* Eezham Tamil writer, K. Kanakalatha wins national award of Singapore பரணிடப்பட்டது 2008-12-08 at the வந்தவழி இயந்திரம்
சுற்றிழுப்பசைவு எக்கியின் செயல்முறை விளக்கப்படம்- பக்கவாட்டுப் படத்தில் ஒரு குழாய் மீது ஈரிடங்களில் தட்டுக்கள் அழுத்தியவாறு உருள்வதைக் காணலாம்; இதனால் ஏற்படும் அலை போன்ற சுருங்கி விரிதலினால் குழாயுள் பொருள் நகர்கிறது. இதன் முன்நோக்கிய வரைபடம் இடதுபுறம் உள்ளது.
**சுற்றிழுப்பசைவு** அல்லது சுற்றுச்சுருங்கல் அசைவு (இலங்கை வழக்கு) (*peristalsis*) என்பது அடுத்தடுத்து நிகழும் தசைச்சுருக்கங்களால் ஒரு குழாய் வழியாக ஏற்படும் பொருட்களின் நகர்ச்சியைக் குறிக்கும். விலங்குகளின் உணவுக்குழாய் வழியே உணவு நகர்தல் இம்முறையின் பொதுவான எடுத்துக்காட்டு ஆகும். முட்டைக் குழாய் (*oviduct*) வழியே கருவுறு முட்டைகள் நகர்தல், சிறுநீரக நாளம் (*ureter*) வழியாக சிறுநீரகத்திலிருந்து சிறுநீர்ப்பை வரை சிறுநீர் நகர்தல், புணர்ச்சிப் பரவசநிலையின் போது விந்து தள்ளப்படுதல் முதலியவை இவ்வசைவினால் தான்.

இவ்வசைவு ஒரு அலை போன்ற தோற்றம் தரும். ஓரிடத்தில் ஏற்படும் சுருக்கத்தின் விளைவாக குழாயுள் இருக்கும் பொருள் சற்று முன்னே நகர்கிறது. இதன் பின், அந்த நகர்ந்த இடத்தில் குழாய் சுருங்குவதால், அது மேலும் நகர்த்தப்படுகிறது. இப்படியாக ஓரொழுங்குட்டன் ஏற்படும் சுருங்கி விரிதலினால் உணவு முதலிய பொருட்களை நகர்த்த முடிகிறது. இந்நகர்வு அதன் இயல்பு காரணமாக புவி ஈர்ப்பு விசைக்கு எதிராகக் கூட செயல்பட முடியும். இதே அடிப்படையில் இயங்கும் எக்கி அல்லது இறைப்பியை சுற்றிழுப்பசைவு எக்கி எனக் குறிப்பிடுவர்.

வெளி இணைப்புகள்
---------------

* சுற்றிழுப்பசைவின் பின்புலத்திலுள்ள உடலியக்கம் பரணிடப்பட்டது 2006-06-14 at the வந்தவழி இயந்திரம் (ஆங்கில மொழியில்)
A diagram of movement within a roundabout in a country where traffic drives on the left
**சுற்றுச்சந்தி** (roundabout) என்பது சாலைச் சந்திப்பு வகைகளுள் ஒன்றாகும். இவ்வகைச் சந்திப்புகளில், மையத்தில் அமைந்துள்ள வட்டவடிவத் தீவு ஒன்றைச் சுற்றிப் போக்குவரத்து நகர்ந்து செல்லும். சந்திப்பை நோக்கி வருகின்ற வண்டிகள், தீவைச் சுற்றி நகர்ந்துகொண்டிருக்கும் வண்டிகளுக்கு வழி விட்ட பின்பே சந்திப்புக்குள் நுழைய முடியும். இக்காலத்தில் புழக்கத்திலிருக்கும் சுற்றுச்சந்திகள் அறிமுகமாவதற்கு முன்னர், போக்குவரத்து வட்டப்பாதைகள் (traffic circle) என அழைக்கப்பட்ட அளவில் பெரியவையான ஒருவகைச் சந்திப்புகள் இருந்தன. சுற்றுச்சந்திகள், போக்குவரத்து வட்டங்கள் மற்றும் வழமையான குறுக்குச்சாலைச் சந்திப்புகளைவிட பாதுகாப்பானவையாகும். ஆனாலும் சுற்றுச் சந்திகள் நெடுஞ்சாலைகள் மற்றும் அவற்றையொத்த விரைவு வாகனப் போக்குவரத்துள்ள சாலைகளின் போக்குவரத்துக்குப் பொருத்தம் இல்லாதவையாகும்.

வரலாறு
------

முதலாவது நவீன சுற்றுச்சந்தி, 1904 ஆம் ஆண்டில் ஐக்கிய அமெரிக்காவின் நியூயார்க் நகரில் அமைக்கப்பட்டது. எனினும், பழைய போக்குவரத்து வட்டப்பாதைகள் தொடர்பான பாதுகாப்பு மற்றும் போக்குவரத்துக் கொள்ளளவுப் (capacity) பிரச்சினைகளுக்குத் தீர்வுகண்டு, பிரித்தானியப் பொறியியலாளர்களால் அவை திருத்தியமைக்கப்பட்ட பின்பே சுற்றுச்சந்திகள் பரவலான புழக்கத்துக்கு வந்தன. சுற்றுச்சந்திகளில் மையப் பகுதியில் சுற்றிக் கொண்டிருக்கும் வண்டிகளுக்கு முன்னுரிமை கொடுப்பது மூலம் சந்திப்புக்குள் நுழைவது ஒழுங்கு படுத்தப்பட்டதனால், இது தொடர்பில் வட்டப்பாதைகளிலிருந்த குழப்பநிலை தவிர்க்கப்பட்டதுடன், நிறச்சமிக்ஞை விளக்குகள் பொருத்தப்பட்ட சந்திப்புகளில் உள்ளது போன்ற தாமதங்களும் ஓரளவுக்குக் குறைக்கப்பட்டன.

இவற்றையும் பார்க்கவும்
----------------------

* சந்தி
பயோமாஸ் பிரமிடு
ஆற்றல் பிரமிடு
எண்களின் பிரமிடு
**சுற்றுச்சூழல் நாற்கூம்பு** அல்லது **சுற்றுச்சூழல் பிரமிடு** (*ecological pyramid*) என்பது கொடுக்கப்பட்ட சுற்றுச் சூழலில் ஒவ்வொரு சூழ்நிலை மண்டல மட்டத்திலும் உயிரினத்தொகுதி (பயோமாஸ்) அல்லது உயிர் உற்பத்தித் திறனைக் காட்டுவதற்காக வடிவமைக்கப்பட்ட ஒரு வரைகலை அமைப்பு ஆகும். இது சூழ்நிலை மண்டல பிரமிடு, எல்டோனியன் பிரமிடு, ஆற்றல் பிரமிடு, அல்லது சில நேரங்களில் உணவு பிரமிடு (trophic pyramid, eltonian pyramid, energy pyramid, food pyramid) எனவும் அழைக்கப்படுகிறது.

"பயோமாஸ் பிரமிடுகள்" எத்தனை உயிரினங்கள் (ஒரு உயிரினத்தில் வாழும் உயிரினம் அல்லது உயிரினத்தின் அளவு) ஒவ்வொரு சூழ்நிலை மண்டல மட்டத்திலும் உள்ளன என்பதைக் குறிப்பிடுகின்றன. "உற்பத்தித்திறன் பிரமிடுகள்" உயிரியலில் உற்பத்தி அல்லது உற்பத்தி அளவைக் காட்டுகின்றன. ஒவ்வொரு சூழ்நிலை மண்டலத்திலும் உயிரினங்களின் எண்ணிக்கையைக் காட்டும் "எண் பிரமிடுகளும்" உள்ளது. பிரமிடுகள்  நேராக, (எ.கா புல்வெளி சுற்றுச்சூழல்), தலைகீழாக (ஒட்டுண்ணி சூழல் அமைப்பு) அல்லது டம்பல் வடிவில் (வன சுற்றுச்சூழல்) இருக்கலாம்.

"ஆற்றல் பிரமிடு"கள் கீழே உற்பத்தியாளர்களிலிருந்து (தாவரங்கள் போன்றவை) தொடங்கி, பல்வேறு மண்டல அமைப்புகள் (தாவரங்களை சாப்பிடுகின்ற தாவர உண்ணிகள், பின்னர் தாவர உண்ணிகளை சாப்பிடும் விலங்கு உண்ணிகள், பின்னர் அந்த விலங்கு உண்ணிகளை சாப்பிடும் இரண்டாம் நிலை விலங்கு உண்ணிகள் போன்றவை) வழியாகத் தொடர்கின்றன. பிரமிடுகளில் உயர்ந்த நிலையில் உள்ள உயிரிகள் உணவுச் சங்கிலியின் முக்கியப் பங்கு வகிப்பார்கள்.

மேற்கோள்கள்
-----------

* Odum, E.P. 1971. Fundamentals of Ecology. Third Edition. W.B. Saunders Company, Philadelphia,
* Pauly, D. and Christensen, V. 1995 Primary production required to sustain global fisheries. Nature 374.6519: 255-257.

வெளியிணைப்புகள்
---------------

* Food Chains பரணிடப்பட்டது 2012-05-11 at the வந்தவழி இயந்திரம்
**அக்கரைப்பற்று** என்பது இலங்கையின் கிழக்கு மாகாணத்தில் அம்பாறை மாவட்டத்தில் அமைந்துள்ள ஒரு கரையோரப் பிரதேசமாகும். 99.1 சதுர கிலோமீற்றர் பரப்பினை கொண்ட அக்கரைப்பற்றில், 35538 பேர் வசிக்கின்றனர் என இலங்கையின் 2003 ற்கான புள்ளிவிபர தகவல்கள் சொல்லுகின்றன. இது தமிழர்களும் முஸ்லிம்களும் வாழுகின்ற பிரதேசமாகும்.

அக்கரைப்பற்றின் எல்லைக் கிராமங்களாக அட்டாளைச்சேனையும் மறு பக்கம் இறக்காமமும், இன்னொரு எல்லையாக தம்பிலுவிலும் காணப்படுகின்றன. அண்மையில் அக்கரைப்பற்று மாநகர சபையாக அக்கரைப்பற்றின் மத்திய பகுதி தரமுயர்த்தப்பட்டதோடு அதன் மேற்குப்பகுதியான குடியிருப்பு அக்கரைப்பற்று பிரதேசசபையாக மாற்றப்பட்டது. இது அக்கரைப்பற்று மேற்குப் பிரதேசத்தில் காணப்படுகின்ற பள்ளிக்குடியிருப்பு, ஆலிம் நகர், போன்ற சிற்றூர்களை உள்ளடக்கிய உள்ளூராட்சி அமைப்பாக உள்ளது.

அக்கரைப்பற்றைச் சேர்ந்த பிரபலங்கள்
----------------------------------

* அதா உல்லாஹ் - அமைச்சர்
* கலாநிதி தீன் முஹம்மது -கட்டார் பல்கலைக்கழகத்தின் துணைப்பீடாதிபதி

அக்கரைப்பற்று கல்வி வலயத்திலுள்ள பாடசாலைகள்
-------------------------------------------

* இராம கிருஷ்ண மிஷன் மகா வித்தியாலயம்
* அக்கரைப்பற்று முஸ்லிம் மத்திய கல்லூரி (தேசிய பாடசாலை)
* அஸ்-ஸிராஜ் மகா வித்தியாலயம்
* அல்-பாயிஸா வித்தியாலயம்
* ஆயிஷா பாலிகா மகா வித்தியாலயம்
* அல்-முனவ்வரா கனிஷ்ட கல்லூரி
* அரசினர் முஸ்லிம் ஆண்கள் பாடசாலை
* அர்-ரஹிமியா பாடசாலை
* அல்-பதுர் பாடசாலை
* அல்-பாத்திமியா பாடசாலை
* அல்-ஹிதாயா பாடசாலை
* கலாநிதி பதியுதின் மஹ்மூத் பாடசாலை
* ஹிஜ்ரா பாடசாலை
* இலுக்குச்சேனை அல்-ஹுதா வித்தியாலயம்
* அல்-கமர் வித்தியாலயம்
* காதிரியா வித்தியாலயம்
* முறாவோடை ஸம்சுல் உலூம் வித்தியாலயம்
* சேகு சிக்காந்தர் ஒளியுள்ளா வித்தியாலயம்
* சேர்-ராசிக் பரீட் வித்தியாலயம்
* ஷாஹிரா வித்தியாலயம்
* அக்கரைப்பற்று ஸ்ரீ தம்மரத்ன சிங்கள வித்தியாலயம்

அக்கரைப்பற்று முஸ்லிம் மத்திய கல்லூரி (தேசிய பாடசாலை)
-----------------------------------------------------

1946ம் ஆண்டு நிறுவப்பட்ட அக்கரைப்பற்று முஸ்லிம் மத்திய கல்லூரியானது முஸ்லிம் சமூகத்தின் முதன்மையானதொரு கல்வி வழங்குநராகும். இப்பாடசாலையானது 1992ம் வருடம் இலங்கையின் இரண்டாவது முஸ்லிம் தேசிய பாடசாலையாகவும் கிழக்கு மாகாணத்தின் முதலாவது தேசிய பாடசாலை யாகவும் அங்கீகரிக்கப்பட்டுள்ளது. 2000 இற்கும் அதிகமான மாணவப் பரம்பலையும் 160 இற்கும் அதிகமான ஆசிரியர்கள்,ஊழிய-உறுப்பினர்களையும் கொண்டதொரு நிறுவனமாகவே இப்பாடசாலை தொழிற்படுகின்றது.

மேற்கோள்கள்
-----------

1. ↑  "Akkaraipattu urban population census".
2. ↑  "Akkaraipattu division population census".
3. ↑  Wijeratne, L (7 November 2017). "A nation energised with Gal Oya mission". *dailynews.lk*.
**தேசிய சுதந்திர முன்னணி** (*National Freedom Front*, NFF அல்லது *Jathika Nidahas Peramuna* (JNP)) என்பது இலங்கையின் ஓர் அரசியல் கட்சி. இது மக்கள் விடுதலை முன்னணியில் இருந்து பிரிந்த பத்து நாடாளுமன்ற உறுப்பினர்களால் அதன் தலைவரான விமல் வீரவன்ச என்பவரால் நிறுவப்பட்டது. இதன் அரசியல் நடவடிக்கைகள் 2008, மே 14 ஆம் நாள் ஆரம்பமாயின.

வரலாறு
------

ஜேவிபி என அழைக்கப்படும் மக்கள் விடுதலை முன்னணி 1965 ஆம் ஆண்டு இலங்கை கம்யூனிஸ்ட் கட்சியில் இருந்து பிரிந்த ரோகண விஜேவீரவினால் ஆரம்பிக்கப்பட்டது. இக்கட்சி 1971 ஆம் ஆண்டில் அன்றைய ஆளும் இலங்கை சுதந்திரக் கட்சி அரசுக்கு எதிராகவும், 1988-1989 காலப்பகுதியில் அன்றைய ஆளும் கட்சியான ஐக்கிய தேசியக் கட்சி அரசுக்கு எதிராகவும் இரண்டு தடவைகள் ஆயுதக் கிளர்ச்சியில் ஈடுபட்டது. 1989 ஆம் ஆண்டில் அதன் தலைவர் ரோகண விஜேவீர கொல்லப்பட்டதும், சனநாயக அரசியலில் ஈடுபட்டு 1994 நாடாளுமன்றத் தேர்தல்களிலும் பங்கு பற்றியது.

பல்வேறு குற்றச்சாட்டுகளுக்காக அதன் தலைவர் விமல் வீரவன்ச 2008 மார்ச் 21 இல் மக்கள் விடுதலை முன்னணி கட்சியின் தலைமைப் பொறுப்பில் இருந்தும், அதன் உறுப்பினர் பொறுப்பில் இருந்தும் நீக்கப்பட்டார். இதனை அடுத்து 2008 மே 14 இல் தேசிய சுதந்திர முன்னணி என்ற பெயரில் புதிய கட்சியை ஆரம்பித்தார்.

மேற்கோள்கள்
-----------

1. ↑  "JNP 'alternative' to main parties". BBC News. 14 May 2008. .
2. ↑  "JVP 'suspends' Weerawansa". BBC News. 4 April, 2008. .
3. ↑  "JVP splits in two". BBC News. 8 April, 2008. .
4. ↑  "EU pressuring govt -JNP". BBC News. 8 September 2008. .

வெளி இணைப்புகள்
---------------

* அதிகாரபூர்வ தளம்
**ராஜேஸ் தாஸ்** தமிழ்நாட்டில் பணிபுரியம் ஒடிசா மாநிலத்தைச் சேர்ந்த இந்திய ஆட்சிப் பணி அதிகாரி ஆவார். இவர் தமிழ்நாட்டைச் சேர்ந்த இந்திய ஆட்சிப் பணி அதிகாரியான பீலா ராஜேசை மணந்தவர். இவர் பிப்ரவரி, 2021 முடிய தமிழக காவல் துறையில் சிறப்பு தலைமை இயக்குநர் (சட்டம் & ஒழுங்கு) பணியில் இருந்தவர். 2021-இல் 57 வயதாகும் இராஜேஸ் தாஸ் மீது ஒரு பெண் இந்தியக் காவல் பணி அதிகாரியை பாலியல் துன்புறுத்தல் செய்தமை குறித்து குற்றச்சாட்டு எழுந்தது. எனவே தமிழ்நாடு காவல் துறை, ராஜேஸ் தாஸ் மீது பாலியல் துன்புறத்தல் வழக்கு பதிந்து, தமிழக சிபி-சிஐடியின் கண்காணிப்பாளர் முத்தரசி தலைமையில் விசாரணைக் குழு அமைக்கப்பட்டுள்ளது. தற்போது ராஜேஸ் தாஸ் பணியிலிருந்து விடுவிக்கப்பட்டு காத்திருப்போர் பட்டியலில் வைக்கப்பட்டுள்ளார். இராஜேஸ் தாஸ் மீதான பாலியல் துன்புறுத்தல் வழக்கை தன்னிச்சையாக கையில் எடுத்த சென்னை உயர் நீதிமன்றம், இந்த விசாரணையை தொடர்ந்து கண்காணித்து வருகிறது. மேலும் தமிழ்நாடு அரசின் உள்துறை செயலகம், ராஜேஸ் தாஸ் மீதான பாலியல் துன்புறத்தல் குற்றச்சாட்டுகளை விசாரணை செய்ய ஒரு பெண் கூடுதல் தலைமைச் செயலர் தலைமையில் ஆறு பேர் கொண்ட விசாகா குழு அமைக்கப்பட்டுள்ளது.

மேற்கோள்கள்
-----------

1. ↑  பெண் எஸ்பி பாலியல் வழக்கு: சிறப்பு டிஜிபியை விசாரிக்க பெண் எஸ்பி நியமனம்
2. ↑  CB-CID to probe sexual harassment charges against TN DGP Rajesh Das
3. ↑  Former Tamil Nadu senior cop Rajesh Das booked by CB-CID for sexual harassment of officer
4. ↑  CB-CID to probe sexual harassment charges against TN DGP Rajesh Das
5. ↑  Former Tamil Nadu senior cop Rajesh Das booked by CB-CID for sexual harassment of officer

வெளி இணைப்புகள்
---------------

* பெண் எஸ்.பி-க்கு நேர்ந்த அவலங்கள்
* பீலா ராஜேஷின் கணவர் ராஜேஷ்தாஸுக்கு முக்கியப் பதவி
வஜ்ரம் மற்றும் மணியுடன் வஜ்ரசத்துவர்.
**வச்ரசத்துவர்** என்பது வஜ்ரயான பௌத்தத்தில் சமந்தபத்திரருடைய பெயர் ஆகும். வஜ்ரயான பௌத்தத்தில் பல புத்தர்களும் போதிசத்துவர்கள் வேறு வடிவில் வணங்கப்படுகின்றனர். வஜ்ரசத்துவர்,மஹாவைரோசன சூத்திரம் மற்றும் வஜ்ரசேகர சூத்திரத்தில் முக்கிய் பங்கு வகிக்கின்றார். இரண்டு சூத்திரங்களிலும், வஜ்ரசத்துவர் மஹாவைரோசன புத்தரிடமிருந்து தர்மத்தை தெரிந்து கொள்ளும் விதமாக பல்வேறு சடங்குகளை கற்கிறார். இதிலிருந்தே வஜ்ரயான பௌத்தம் பிறந்த்தாக கூறுவர்.

தந்திர பௌத்த சடங்குகளில், குரு மஹாவைரோசனராகவும் சீடர் வஜ்ரசத்துவராகவும் கருதிக்கொண்டு மேற்கூறிய சூத்த்ரங்களை மந்திரங்களாக உச்சாடனம் செய்வர்.

பௌத்த மறைபொருள்(esoteric) பிரிவை இவரே தோற்றுவித்ததாக கருதப்படுகிறது. வஜ்ரசத்துவர் நாகார்ஜுனருக்கு மறைபொருள் தந்திரத்தை தென்னிந்தியாவில் ஒரு ஸ்தூபியில் உபதேசித்ததாக கருதப்படுகிறது. 

சில தந்திர பௌத்த பிரிவுகள், இவரை ஆதிபுத்தராக கருதிகின்றன

மந்திரங்கள்
-----------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**வஜ்ரசத்துவ நூறெழுத்து மந்திரம்** |

இவருடைய மந்திரம் **ஓம் வஜ்ரசத்த்வ ஹூம்(ॐ वज्रसत्त्व हूँ)** எனபது ஆகும். மேலும் இவருக்கு 100 எழுத்துக்களை கொண்ட மந்திரமும் பயன்படுத்தப்பட்டு வருகிறது.

மேற்கோள்கள்
-----------

* Becoming Vajrasattva, 2nd Edition: The Tantric Path of Purification (2004) by Lama Yeshe, ISBN-13: 978-0861713899, Wisdom Publications.
* Teachings from the Vajrasattva Retreat (1999) by Lama Thubten Zopa, ISBN-13: 978-1891868047, Lama Yeshe Wisdom Archive, downloadable
* The Tantric Path of Purification: The Yoga Method of Heruka Vajrasattva (1994) by Lama Thubten Yeshe, ISBN-13: 978-0861710201, Wisdom Publications.

வெளி இணைப்புகள்
---------------

* வஜ்ரசத்துவரின் மந்திரம் சித்தம் எழுத்துக்களில்

இவற்றையும் பார்க்கவும்
----------------------

* வஜ்ரயான பௌத்தம்
* போதிசத்துவர்


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |



| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |
**தேசிய சிறுபான்மையினர் மேம்பாடு மற்றும் நிதிக் கழகம்** (*National Minorities Development and Finance Corporation*) 1994 ஆம் ஆண்டு செப்டம்பர் மாதத்தில் இந்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் ஓர் இலாப நோக்கற்ற நிறுவனமாக சேர்க்கப்பட்டது. சிறுபான்மை சமூகங்களைச் சேர்ந்த தகுதியான பயனாளிகளுக்கு சுயதொழில் நடவடிக்கைகளுக்கு சலுகை நிதி வழங்குவது இவ்வமைப்பின் நோக்கமாகும். வறுமைக் கோட்டின் இருமடங்குக்கு கீழான வருமானமாக குடும்ப வருமானம் இருத்தல் இதற்கான நிபந்தனையாகும்.

சிறுபான்மை விவகார அமைச்சகம் நிறுவப்பட்ட பிறகு, தேசிய சிறுபான்மையினர் மேம்பாடு மற்றும் நிதிக் கழகத்தின் நிர்வாகக் கட்டுப்பாடு இந்த அமைச்சகத்திற்குள் இணைக்கப்பட்டது.

மேற்கோள்கள்
-----------

1. ↑  "Equity to NMDFC |". Minorityaffairs.gov.in. 2013-07-25 அன்று பார்க்கப்பட்டது.
2. ↑  "Press Information Bureau English Releases". Pib.nic.in. 2011-07-31. 2013-07-25 அன்று பார்க்கப்பட்டது.
3. ↑  "National Minorities Development & Finance Corporation". Nmdfc.org. 2013-07-25 அன்று பார்க்கப்பட்டது.

புற இணைப்புகள்
--------------

www.nmdfc.org
இஸ்ரா, மிராஜ் பயணம் மற்றும் லோட் மரம் பற்றிய கவிதை தழுவல். இது பாரசீக கவிஞ்சன் சாடி எழுதிய புஸ்டன் புத்தகத்தின் ஏழாம் பக்கம்
***சித்ரத்துல் முன்தஹா***(அரபு மொழி: سِـدْرَة الْـمُـنْـتَـهَى‎)  இது லோட் மரம் ஏழாம் வானத்தின் முடிவை குறிக்கிறது, இஸ்லாமிய நம்பிக்கைப்படி இந்த எல்லைக்கு அப்பால் எந்தவொரு படைப்பும் செல்ல முடியாது என்பதாகும். இஸ்ரா மற்றும் மிஃராஜ் பயணத்தின் போது முஹம்மது நபி(ஸல்) அவர்கள் ஜிப்ரீல்(அலை) அவர்களுடன் இந்த இடத்திற்கு வருகை தந்து அல்லாஹ்வை சந்தித்து 5 நேர தொழுகையை பரிசாக பெற்று கொண்டார்கள்.

இஸ்லாத்தில்
-----------

### அல் குரான்

> 53:10. அப்பால், (அல்லாஹ்) அவருக்கு (வஹீ) அறிவித்ததையெல்லாம் அவர், அவனுடைய அடியாருக்கு (வஹீ) அறிவித்தார்.  
> 
> 53:11. (நபியுடைய) இதயம் அவர் கண்டதைப் பற்றி, பொய்யுரைக்க வில்லை.  
> 
> 53:12. ஆயினும், அவர் கண்டவற்றின் மீது அவருடன் நீங்கள் தர்க்கிக்கின்றீர்களா?  
> 
> 53:13. அன்றியும், நிச்சயமாக அவர் மற்றொரு முறையும் (ஜிப்ரீல்) இறங்கக் கண்டார்.  
> 
> 53:14. ஸித்ரத்துல் முன்தஹா என்னும் (வானெல்லையிலுள்ள) இலந்தை மரத்தருகே.  
> 
> 53:15. அதன் சமீபத்தில் தான் ஜன்னத்துல் மஃவா என்னும் சுவர்க்கம் இருக்கிறது.  
> 
> 53:16. ஸித்ரத்துல் முன்தஹா என்னும் அம்மரத்தை சூழ்ந்து கொண்டிருந்த வேளையில்,  
> 
> 53:17. (அவருடைய) பார்வை விலகவுமில்லை; அதைக் கடந்து (மாறி) விடவுமில்லை.  
> 
> 53:18. திடமாக, அவர் தம்முடைய இறைவனின் அத்தாட்சிகளில் மிகப் பெரியதைக் கண்டார்.
> 
> —திருக்குர்ஆன் 53:10–18
> 

லோட் மரம் (சித்ரத்துல் முன்தஹா), சூரா 36 வசனம் 16  மற்றும் சூரா 56 வசனம் 28 களிலும் குறிப்படப்பட்டுள்ளது.

இவற்றையும் பார்க்க
------------------

* வாழ்வளிக்கும் மரம்
* இலந்தை

உசாத்துணை
---------

1. ↑  திருக்குர்ஆன் 53:14
2. ↑  El-Sayed El-Aswad. *Religion and Folk Cosmology: Scenarios of the Visible and Invisible in Rural Egypt*. Praeger/Greenwood. United States: 2002. p. 84. ISBN 0-89789-924-5

* Ayoub, Mahmoud. *The Qur'an and Its Interpreters: The House of 'Imran*. SUNY Press. Albany, NY: 1992. ISBN 0-7914-0993-70-7914-0993-7

வெளி இணைப்புகள்
---------------

* Glossary of Islamic terms
* Miracle of Isra and Miraj
தோற்றம்
-------

மகாபாரதத்தின் கிளைக்கதையாக அமைந்துள்ளது வசு சாித்திரமாகும். வசு சரித்திரத்தின் ஆசிாியா் அம்பலத்தாடும் ஐயன் என அறியப்படுகிறது. இதனுடைய காலம் கி.பி. 16 ஆம் நுாற்றாண்டாகும்.

பாடல்கள்
--------

ஆயிரத்து மூன்று(1003) பாடல்களை கொண்டது. விருத்தப்பாக்களைக் கொண்டு எழுதப்பட்டுள்ளது.முப்பத்திரண்டு (32) படலங்களைக் கொண்டுள்ளது.

கதைச்சுருக்கம்
--------------

ரெளமருஷிணி என்னும் முனிவாிடம் மற்ற முனிவா்கள் 'இந்திரன் அளித்த விமானத்தின் மீதமா்ந்து புவியெங்கும் தடையின்றி செல்ல வலிமை பெற்றவன் யாா்?' எனக் கேட்டதாகக் கூறப்படுகிறது. இத்தகு வலிமை பெற்றவன் வசு என்பவன் மட்டுமே என ரெளமருஷிணி கூறினாா். இதனைத் தொடா்ந்து வசுவின் சாித்திரம் முழுவதையும் கூறுவதே இக்காப்பியம்.
சேதி நாட்டு மன்னனாகிய வசு, கிாிகை மீது காதல் கொள்வதும், மணப்பதும் விவாிக்கப்படுகின்றன. நகரப் படலத்தில் நால்வகை வருணத்தராக அந்தணா், அரசா், வணிகா், வேளாளா் பற்றி குறிப்பிடப்பட்டுள்ளது. இவருள் வேளாளா் சதுா்த்தவா்(நான்காமவா்-கடைசியா்) எனக் குறிப்பிடப்படுகிறது.

மரபுக்குறிப்பு
--------------

மகாபாரதத்தில் உள்ள ஆதிபருவத்தில் வரும் வசு பற்றிய கதையே இந்நுாலுக்கு முதல் நுாலாகும். இதன் வழி நுால் இராமாராஜபுஷணகவி எழுதிய வசு சரித்திரமாகும். இந்நுாலின் வழிப்பட்டதே தமிழ் வசு சரித்திரமாகும்.

உசாத்துணை
---------

* பாக்யமேரி,*வகைமை நோக்கில் தமிழ் இலக்கிய வரலாறு*, சென்னை, (2008)
**கே. வி. ஜெயஸ்ரீ** (*K.V.Jayashree*) என்பவர் ஒரு தமிழ் எழுத்தாளராவார். இவர் குறிப்பாக மலையாளத்தில் இருந்து நவீன இலக்கியங்களை தமிழுக்கு மொழிபெயர்த்து நூல்களை எழுதிவருகிறார். தமிழிலக்கிய வரலாற்றில் இவரும் புதுமையான முறையில் நூல்களை மொழிபெயர்ப்பு செய்து வருகிறார். இவரது எழுத்து முறை பழங்காலத்தினூடே கலந்து வருகிறது.

குடும்பம்
---------

கேரளத்தின் பாலக்காட்டை பூர்வீகமாக கொண்ட வாசுதேவன், மாதவி இணையர், பிழைப்புக்காக தமிழ்நாட்டின், திருவண்ணாமலையில் குடியேறியவர்கள். இவர்களுக்கு பிறந்த மூன்று பெண் பிள்ளைகளில் ஜெயஸ்ரீயும் ஒருவர். தமிழ்நாட்டிலேயே படித்து வளர்ந்த இவர் திருவண்ணாமலை மாவட்டத்தில் கொளக்குடி அரசு பள்ளியில் தமிழ் ஆசிரியராக பணிபுரிந்து வருகிறார். இவர் அரசியல் விமர்சகரும், மொழி பெயர்ப்பாளரும், எழுத்தாளருமான உத்திரகுமாரை திருமணம் செய்து கொண்டார். ஜெயஸ்ரீக்கு சுகானா என்ற மகள் உண்டு. சுகானாவும் எழுத்தாளராக, மொழிப்பெயர்ப்பாளராக உள்ளார்.இவரது தங்கை கே. வி. சைலஜாவின் கணவர் வம்சி பதிப்பகத்தின் உரிமையாளரும், எழுத்தாளாருமான பவா செல்லத்துரை ஆவார்.

எழுத்துப் பணிகள்
----------------

மலையாளத்தில் சங்க கால பாணர்களின் வாழ்க்கையைப் பறறி மனோஜ் குரூர் எழுதிய புதினமான *நிலம் பூத்து மலர்ந்த நாள்* என்ற புதினத்தை கே. வி. ஜெயஸ்ரீ
செய்த மொழிபெயர்ப்புக்காக 2020 பெப்ரவரியில் சாகித்திய அகாதமி விருதைப் பெற்றார்.

இவரின் மொழிபெயர்ப்புகள்
-----------------------

* இரண்டாம் குடியேற்றம்
* பால் சக்கரியா கதைகள்
* யேசு கதைகள்
* அல்ஃபோன்சம்மாவின் மரணமும் இறுதிச்சடங்கும்
* வார்த்தைகள் கிடைக்காத தீவில்
* ஹிமாலயம் (சிகரங்களினூடே ஒரு பயணம்)
* இதுதான் என் பெயர்
* பிரியாணி
* ஒற்றைக் கதவு
* நிசப்தம்
* நிலம் பூத்து மலர்ந்த நாள்

மேற்கோள்கள்
-----------

1. ↑  சிறந்த மொழிபெயர்ப்பு: தமிழ் எழுத்தாளர் கே.வி.ஜெயஸ்ரீக்கு சாகித்ய அகாடமி விருது, தினத்தந்தி, 2020 பெப்ரவரி, 26
2. ↑  சாகித்ய அகாடமி விருதாளர் கே.வி.ஜெயஸ்ரீ நேர்காணல்
3. ↑  கே.வி.ஜெயஸ்ரீக்கு சாகித்ய அகாடெமிசிறந்த மொழிபெயர்ப்பாளர் விருது
4. ↑  சிறந்த மொழிபெயர்ப்பு: தமிழ் எழுத்தாளர் கே.வி.ஜெயஸ்ரீக்கு சாகித்ய அகாடமி விருது
5. ↑  தமிழில் சிறந்த மொழிபெயர்ப்பு நூலுக்காக கே.வி.ஜெயஸ்ரீக்கு சாகித்ய அகாடமி விருது
6. ↑  சாகித்ய அகாடமி விருது பெறும் தமிழகத்தின் பெண் எழுத்தாளர் கே.வி.ஜெயஸ்ரீ! நியூஸ் 18 தமிழ், 2020 பெப்ரவரி 25

வெளி இணைப்புகள்
---------------

* கே.வி.ஜெயஸ்ரீக்கு விருது
உக்ரைன் வெர்னத்சுகி நிலையம் ஆய்வு நிறுவனம், 2014 ஜனவரியில்
உக்ரைன் வெர்னத்சுகி நிலைய மரத்தள மேடை
உக்ரைன் வெர்னத்சுகி நிலைய வரவேற்புப் பலகை 
உக்ரைன் வெர்னத்சுகி நிலைய அஞ்சலகத்தைப் பயணிகள் பார்வையிடல்
**வெர்னத்சுகி ஆய்வு நிறுவனம்** (உக்ரைனியன்: Академік Вернадський) ஒரு உக்ரைனிய அண்டார்க்டிக் நிலையம். இது அண்டார்க்டிகாவில் உள்ள அர்ஜெண்டீனத் தீவுகளில் ஒன்றாகிய கலிந்தெசு தீவின் மாரினா எனும் இடத்தில்அமைந்துள்ளது. இது சோவியத் கனிமவியலாளர் விளாதிமிர் வெர்னாத்ஸ்கி நினைவாகப் பெயரிடப்பட்டுள்ளது.

வரலாறு
------

  

### ஒன்றியப் பேரரசு (United Kingdom)

இந்த நிலையம் பிரித்தானிய ஒன்றியப் பேரரசால் 1947இல் அண்டார்க்டிகா விண்டர்த்தீவைச் சார்ந்த அர்ஜெண்டீனத் தீவில் ஃபால்க்லாந்து தீவுகளின் சார்பினர் அளக்கையின் F- களமாக]]. அல்லது அண்டார்க்டிகா விண்டர்த்தீவைச் சார்ந்த "அர்ஜெண்டீனத் தீவில் "அமைக்கப்பட்டது.

முந்தைய பிரித்தானிய கிரகாம்லாந்து தேட்டம் சார்ந்த இடத்தில் கட்டப்பட்ட முதன்மைக்குடில் "வர்டீ இல்லம்" எனக் கட்டுமானத்தின்போது அங்கிருந்த எர்னசுட்டு ஷாக்கிள்டனின் பேரரசு அண்டார்க்டிக் கடப்புத் தேட்டத்தின் உறுப்பினரான சர் ஜேம்சு வர்டீ அவர்களின் நினைவாகப் பெயரிடப்பட்ட்து.

வர்டீ இல்லம் மீட்கப்பட்டு, வரலாற்றிட மரபுச் சின்னம் 62 என பெயர் மாற்றப்பட்ட்து.

இத்தளம் 1954 மே மாதத்தில் அருகில் உள்ள இன்றைய கலிந்தெசு தீவுக்கு மாற்றப்பட்டு அங்கு முதன்மைக் கட்டிடமும் கட்டப்பட்ட்து. அது "திருவிழா இல்லம்" எனப் பெயரிடப்பட்டது..

இத்தளம் **ஃபாரடே நிலையம்** என 1977 ஆகசுட்டில் பிரித்தானிய அறிவிய்லாளர் மைக்கேல் ஃபாரடே பெயர் மாற்றப்பட்ட்து.

அடிக்குறிப்புகள்
----------------

1. 1 2  "Faraday station". British Antarctic Survey. 2013-05-18 அன்று மூலம் பரணிடப்பட்டது. 2007-11-24 அன்று பார்க்கப்பட்டது.
2. ↑  "History". Ukrainian Antarctic Station "Akademik Vernadsky". 2007-11-24 அன்று பார்க்கப்பட்டது.
3. ↑  "Wordie House". British Antarctic Survey. 2007-10-04 அன்று மூலம் பரணிடப்பட்டது. 2007-11-24 அன்று பார்க்கப்பட்டது.

வெளி இணைப்புகள்
---------------

* (ஆங்கிலம்) Vernadsky Station website

* (ஆங்கிலம்) Official website National Antarctic Scientific Center

* உக்ரைன் வெர்னத்சுகி நிலையத் தகவற்கம்பம் பல்வேறு நகரங்களின் தொலைவுகளைக் காட்டுகிறது.உக்ரைன் வெர்னத்சுகி நிலையத் தகவற்கம்பம் பல்வேறு நகரங்களின் தொலைவுகளைக் காட்டுகிறது.
* உக்ரைன் வெர்னத்சுகி நிலையத்தைப் பயணிகள் பார்வையிடல் உக்ரைன் வெர்னத்சுகி நிலையத்தைப் பயணிகள் பார்வையிடல்
* உக்ரைன் வெர்னத்சுகி நிலையத் தண்ணீர்த் தொட்டிஉக்ரைன் வெர்னத்சுகி நிலையத் தண்ணீர்த் தொட்டி
* உக்ரைன் வெர்னத்சுகி நிலையத்தில் உள்ள ஃபாரடே முற்றம்உக்ரைன் வெர்னத்சுகி நிலையத்தில் உள்ள ஃபாரடே முற்றம்
* உக்ரைன் வெர்னத்சுகி நிலைய மலர்க்கடை பயணிகளின் வருகையின்போது திறந்திருத்தல்உக்ரைன் வெர்னத்சுகி நிலைய மலர்க்கடை பயணிகளின் வருகையின்போது திறந்திருத்தல்
**வெற்றி** ஓர் இந்தியத் திரைப்பட ஒளிப்பதிவாளர் ஆவார். தமிழ், தெலுங்கு திரைப்படங்களில் பங்காற்றி வருகிறார். தெனாவட்டு, வீரம், வேதாளம் ஆகிய திரைப்படங்களில் ஒளிப்பதிவாளராக பங்காற்றியுள்ளார்.

வாழ்க்கைக் குறிப்பு
-------------------

வெற்றி, 2008ஆம் ஆண்டில் தெனாவட்டு திரைப்படத்தின் வாயிலாக ஒளிப்பதிவாளராக அறிமுகமானார். தொடர்ந்து, 2009ஆவது ஆண்டில் மாசிலாமணி, முனி 2:காஞ்சனா ஆகிய வெற்றித் திரைப்படங்களில் பங்காற்றினார். பின்னர் இயக்குநர் சிவாவுடன் இணைந்து சங்கம் (2009), தருவு (2012) ஆகிய தெலுங்குத் திரைப்படங்களிலும், வீரம் (2014), வேதாளம் (2015) ஆகிய தமிழ்த் திரைப்படங்களிலும் ஒளிப்பதிவாளராக பங்காற்றியுள்ளார். இவரும் இயக்குநர் சிவாவும், அடையாறு திரைப்பட நிறுவனத்தில் ஒன்றாக பயின்றவர்கள் ஆவர்.

திரைப்பட விபரம்
---------------

### ஒளிப்பதிவாளராக

| ஆண்டு | திரைப்படம் | மொழி | இயக்குநர் |
| --- | --- | --- | --- |
| 2008 | தெனாவட்டு | தமிழ் |  |
| 2009 | மாசிலாமணி | தமிழ் |  |
| சங்கம் | தெலுங்கு |  |
| 2011 | வேங்கை | தமிழ் | ஹரி |
| முனி 2: காஞ்சனா | தமிழ் |  |
| வேலூர் மாவட்டம் | தமிழ் |  |
| 2012 | தருவு | தெலுங்கு |  |
| 2013 | யா யா | தமிழ் |  |
| 2014 | வீரம் | தமிழ் | சிவா |
| *லோக்யம்* | தெலுங்கு |  |
| 2015 | வேதாளம் | தமிழ் | சிவா |

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-06-09 அன்று மூலம் பரணிடப்பட்டது. 2015-11-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-11-12 அன்று பார்க்கப்பட்டது.
3. ↑
4. ↑

வெளி இணைப்புகள்
---------------

* இணையத் திரைப்பட தரவுத்தளத்தில் வெற்றி (ஒளிப்பதிவாளர்)
டாக்காவில் 16 திசம்பர், 1971ல் இந்திய இராணுவ அதிகாரிகள் முன்னிலையில் பாகிஸ்தான்  சரணாகதி ஒப்பந்தத்தில் கையெழுத்திடும் பாகிஸ்தான் லெப்டினன்ட். ஜெனரல் ஏ. ஏ. ஏ. கே. நியாசி
**வெற்றி நாள்** *(இந்தி: विजय दिवस Eng- Victory Day)* 1971ல் இந்தியா வங்கதேச முக்திவாகினியுடன் இணைந்து இந்திய-பாகிஸ்தான் போர், 1971 இல் பெற்ற வெற்றியின் நினைவாக ஒவ்வோர் ஆண்டும் திசம்பர் 16 அன்று கொண்டாடப்படுகிறது.

1971 இல் நடந்த இந்திய-பாகிஸ்தான் போரின் விளைவாக பாகிஸ்தான் இராணுவம் தானாக முன்வந்து  நிபந்தனையற்ற சரணாகதி அடைந்தது. கிழக்குப் பாகிஸ்தான் வங்காளதேசம் என்ற தனி நாடாக உருவானது. தங்களின் தோல்விக்குப் பின்னர் டாக்காவில் ரமணா குதிரைப் பந்தைய மைதானத்தில் 93,000 பாகிஸ்தான் வீரர்கள் ஜெனரல் அமீர் அப்துல்லாகான் நியாஸி தலைமையில் இந்தியாவின் லெப்டினெண்ட் ஜெனரல் ஜெகத்சிங் சிங் அரோரா, தலைமையிலான கூட்டணிப் படைகளிடம் சரணடைந்தனர்.
இப்போரில் உயிர் நீத்த தங்கள் நாட்டு வீரர்களின் தியாகத்திற்கு அஞ்சலி செலுத்தும்விதமாக ஆண்டுதோறும் இந்தியா முழுவதும் வெற்றி நாள் அனுசரிக்கப்படுகிறது.

வெற்றி தினம் 2014ல் விசாகப்பட்டினம் தியாகிகள் போர் நினைவிடத்தில் துணை அட்மிரல் பிமால் வர்மா அஞ்சலி செலுத்துகிறார் 
இந்நாளன்று, இந்தியாவின் தலைநகர் புது தில்லி இந்தியவாயிலில் (India Gate) உள்ள அமர் ஜவான் ஜோதியில், முப்படைகளின் தளபதிகளுடன் இணைந்து நாட்டின் பாதுகாப்புத் துறை அமைச்சர் அஞ்சலி செலுத்துகின்றார். அதேபோல் பெங்களூரில் உள்ள தேசிய இராணுவ நினைவிடத்திலும் அஞ்சலி செலுத்தப்படுகிறது. குடிமக்கள், மாணவர்கள், மூத்த அரசு அதிகாரிகள், முன்னாள் இராணுவத்தினர் ஆகியோர் ஆண்டுதோறும் திசம்பர் 16 அன்று மலரஞ்சலி செலுத்தி வீரர்களின் தியாகத்தை நினைவு கூறுகின்றனர். "

மேலும் பார்க்க
--------------

* கார்கில் வெற்றி தினம்
* வெற்றி நாள் வங்காளம்
* பங்களாதேஷ் விடுதலைப் போர்

மேற்கோள்கள்
-----------

1. ↑  Chandrasekhar, Rajeev (18 December 2012). "Don't Let Down Our Heroes". *Mail Today*. Archived from the original on 3 டிசம்பர் 2013.. பார்த்த நாள்: 15 December 2013.
***பாண்டி*** 2008 ஆம் ஆண்டு ராகவா லாரன்ஸ் மற்றும் சினேகா நடிப்பில் ராசு மதுரவன் இயக்கத்தில் வெளியான தமிழ்த் திரைப்படம். இப்படம் இந்தியில் *ஏக் டுலாரா* என்று மொழிமாற்றம் செய்யப்பட்டது.

கதைச் சுருக்கம்
---------------

சுந்தரபாண்டி (நாசர்)- சிவகாமி (சரண்யா பொன்வண்ணன்) தம்பதியரின் இரு மகன்கள் ராஜபாண்டி (ஸ்ரீமன்) மற்றும் பாண்டி (ராகவா லாரன்ஸ்). இவர்களுக்கு இரு சகோதரிகள். ராஜபாண்டி நல்லவனாக நடித்து தந்தையிடம் நற்பெயர் பெறுகிறான். பாண்டி பொறுப்பற்றவனாக இருப்பதால் தந்தை அவனை வெறுத்தாலும், தாயின் செல்லப்பிள்ளையாகவே இருக்கிறான். காவலர் பெரியமாயனின் (இளவரசு) மகள் புவனா (சினேகா) பாண்டியைக் காதலிக்கிறாள். சுந்தரபாண்டி தன் மகளின் திருமணத்திற்காக வீட்டில் வைத்திருந்த பணம் திருடுபோகிறது. பாண்டிதான் அப்பணத்தைத் திருடியிருப்பான் என்றெண்ணும் சுந்தரபாண்டி அவனை அடித்து வீட்டைவிட்டு வெளியேற்றுகிறார். ஆனால் யாரும் எதிர்பாராவகையில் ராஜபாண்டி தன் காதலியுடன் பணத்தை எடுத்துக்கொண்டு வீட்டைவிட்டுச் சென்றதை அறிந்ததும் அதிர்ச்சியடைகிறார் சுந்தரபாண்டி.

தன் தங்கைகளின் திருமணத்தை தான் நடத்தி வைப்பதாக தன் தந்தையிடம் உறுதி கொடுக்கும் பாண்டியின் நல்ல குணத்தை சுந்தரபாண்டி புரிந்துகொள்கிறார். கடன்வாங்கித் தங்கைத் திருமணத்தை நடத்தி வைக்கிறான். பாண்டிக்கு புவனாவைப் பெண் கேட்டுச் செல்லும் சுந்தரபாண்டியிடம் தன் பெண்ணைத் தர மறுக்கிறார் பெரிய மாயன். இதனால் வீட்டைவிட்டு வெளியேறும் புவனா பாண்டியைத் திருமணம் செய்துகொள்கிறாள். கடனை அடைப்பதற்காக வெளிநாட்டு வேலைக்குச் செல்கிறான் பாண்டி.

வெளிநாட்டிலிருந்து திரும்பிவரும் பாண்டி தன் தாய் விபத்தில் இறந்த செய்தி அறிந்து அதிர்ச்சி அடைகிறான். அந்த விபத்து சுந்தரபாண்டியின் உடன்பணியாற்றியவரால் திட்டமிடப்பட்டது என்பதை அறிந்து தன் தாயின் மரணத்திற்குக் காரணமானவனை பாண்டி என்ன செய்கிறான் என்பதே முடிவு.

நடிகர்கள்
---------

* ராகவா லாரன்ஸ் - பாண்டி
* சினேகா - புவனா
* நமிதா - சலங்கை
* நாசர் - சுந்தரபாண்டி
* சரண்யா பொன்வண்ணன் - சிவகாமி
* ஸ்ரீமன் - ராஜபாண்டி
* கஞ்சா கருப்பு - தலையாதி
* ராஜ்கபூர்
* இளவரசு - பெரியமாயன்
* மயில்சாமி - மொக்கைச்சாமி
* வையாபுரி - திருடன்

இசை
---

படத்தின் இசையமைப்பாளர் ஸ்ரீகாந்த் தேவா. பாடல்களை பேரரசு, நந்தலாலா, நா. முத்துக்குமார் மற்றும் பஞ்சு அருணாசலம். 1991 ஆம் ஆண்டு வெளியான தர்மதுரை திரைப்படத்தில் இளையராஜாவின் இசையில் உருவான "மாசி மாசம்" பாடல் இப்படத்தில் மறு ஆக்கம் செய்யப்பட்டது.

| வ.எண் | பாடல் | பாடகர்கள் |
| --- | --- | --- |
| 1 | ஊரை சுத்தும் | செந்தில்தாஸ் |
| 2 | பட்டயகிளப்பு | நவீன் மாதவ், அனுராதா ஸ்ரீராம் |
| 3 | ஆடிஅடங்கும் | செந்தில்தாஸ், கிரேஸ் கருணாஸ் |
| 4 | மாசிமாசம் (மறு ஆக்கம்) | சத்யன், மேகா |
| 5 | குத்து மதிப்பா | சுசித்ரா, பென்னி தயாள் |
| 6 | ஆத்தா நீ | தேவா |
**மாமதுரை போற்றுவோம்** என்பது மதுரை மாநகரின் பழம் பெருமைகளை விளக்கும் வகையில் நடத்தப் பெற்ற ஒரு சிறப்பு விழாவாகும்.

நோக்கம்
-------

மதுரை மாநகரின் வரலாற்றுத் தொன்மை, பாரம்பரியம் மற்றும் கலாச்சாரம் போன்றவைகளை அனைவருக்கும் அறிவிக்கும் வகையில் இந்த விழாவைக் கொண்டாடுவதே இதன் நோக்கமாக இருந்தது.

விழாக்குழு
----------

இந்த விழாவிற்கு அமைக்கப்பட்ட குழுவில் தலைவராக மதுரை மீனாட்சியம்மன் கோயில் அறங்காவலர் குழுத் தலைவர் கருமுத்து தி. கண்ணன், துணைத்தலைவராக சாகித்திய அகாதமி விருது பெற்ற எழுத்தாளர் சு. வெங்கடேசன் மற்றும் பரத் ஆகியோர் நியமிக்கப்பட்டனர்.

விழா நடத்தப் பெற்ற நாட்கள்
--------------------------

2013 ஆம் ஆண்டு பெப்ரவரி 8 முதல் பெப்ரவரி 10 வரை மூன்று நாட்கள் நடத்தப் பெற்ற இவ்விழாவில், முதல் நாள் *"மாமதுரை போற்றுவோம்"* எனும் தலைப்பில் தொடக்க விழாவும், இரண்டாம் நாள் *"தொன்மையைப் போற்றுவோம்"* என்ற தலைப்பில் மதுரை நகரின் தொன்மையை விளக்கும் விழாவும், மூன்றாம் நாள் *"வைகையைப் போற்றுவோம்"* எனும் தலைப்பில் மதுரை நகரின் முக்கிய ஆறான வைகை ஆற்றின் சிறப்புகளை விளக்கும் விழாவும் நடத்தப் பெற்றன.

வெளி இணைப்புகள்
---------------

* மாமதுரை போற்றுவோம் விழாவிற்கான இணையதளம் பரணிடப்பட்டது 2013-01-08 at the வந்தவழி இயந்திரம்

மேற்கோள்கள்
-----------

1. ↑  ""மாமதுரை போற்றுவோம்" மதுரையின் பழம்பெருமையை விளக்க இதோ ஒரு மாபெரும் விழா!". *தினமலர்*. பிப் 08, 2013.. பார்த்த நாள்: 19 சூலை 2015.
2. ↑  "மாமதுரை போற்றுவோம்! மண்ணின் பெருமை பேச ஒரு விழா". ஜூனியர் விகடன். 3 பிப். 2013. 19 சூலை 2015 அன்று பார்க்கப்பட்டது. Check date values in: `|date=` (உதவி)
**பாணபட்டர்** (Bāṇabhaṭṭa) (ஸம்ஸ்க்ருதம்: बाणभट्ट), பொ ஊ ஏழாம் நூற்றாண்டைச் சேர்ந்த இந்தியாவின் சமஸ்கிருத மொழி இலக்கிய ஆசிரியரும், கவிஞரும் ஆவார்.

தானேசர் மற்றும் கன்னோசி தலைநகராகக் கொண்டு வட இந்தியாவை பொ ஊ 606 முதல் பொ ஊ 647 முடிய ஆண்ட பேரரசர் ஹர்ஷவர்தனரின் அரசவையில் பாணபட்டர் தலைமை அரசவைக் கவியாக இருந்தவர்.

பாணபட்டரின் முதன்மை எழுத்துக்களில் **ஹர்ஷ சரித்திரம்** (Harshacharita) என்ற நூல் மற்றும் ஹர்ஷரின் ஆட்சி முறைகள் (Deeds of Harsha) குறித்தான ஸம்ஸ்க்ருத நூல்கள் சிறப்பானதாகும்.
 உலகின் முதல் புதினம் என அழைக்கப்படும் **காதம்பரி** நூலை முடிப்பதற்குள் பாணபட்டர் மறைந்திடவே, அவரது மகன் பூஷணப்பட்டர் (Bhūṣaṇabhaţţa) என்பவர், காதம்பரி (Kadambari) காதல் புதினத்தை தொடர்ந்து எழுதி முழுமையாக்கி வெளியிட்டார்.
இந்த மூன்று நூல்களும் ஸம்ஸ்க்ருத இலக்கியத்தில் குறிப்பிடத்தக்கவைகளாகும்.
பாணபட்டர் எழுதிய **சண்டிகாஷ்டகம்** மற்றும் **பார்வதிபரிநயணம்** (பார்வதி கல்யாணம்) நாடக நூலாகும்.

வாழ்க்கை
--------

சித்திரபானு - இராஜதேவி இணையருக்கு, மகத நாட்டில் தற்கால பிகார் மாநிலத்தின் சரண் மாவட்டத்தின் தலைமையிடமான சாப்ரா நகரத்திலிருந்து சிறிது தொலைவில் உள்ள *ஹிரண்யவாகு* ஆற்றாங்கரையில் அமைந்த *பிரதிகூடம்* எனும் கிராமத்தில் பிறந்தவர். பாணபட்டர் வாத்சாயனர் கோத்திரத்தில், போஜ குலத்தில் பிறந்தவர்.
தந்தையின் மறைவுக்குப் பின்னர் ஹர்சவர்தனரின் அழைப்பின் பேரில் தானேசர் நகரத்திற்குச் சென்றார்.

படைப்புகள்
----------

* Bana (1898). *The Parvati Parinaya of Banabhatta, with Sanskrit Commentary, English Notes and Tr. by T.R. Ratnam Aiyar*. Madras. .

மேற்கோள்கள்
-----------

1. ↑  "Sthanvishvara (historical region, India)". Encyclopedia Britannica. 2014-08-09 அன்று பார்க்கப்பட்டது.
2. ↑  Amaresh Datta (1988). *Encyclopaedia of Indian Literature: devraj to jyoti*. Sahitya Akademi. பக். 1339–. பன்னாட்டுத் தரப்புத்தக எண்:978-81-260-1194-0. .

* The Harsa-Carita of Bana. Translated by E. B. Cowell and F. W. Thomas. London: Royal Asiatic Society, 1897, 4-34.

ஆதாரநூற்பட்டியல்
----------------

* Sakharam Vasudeo Dixit (1963). *Bāṇabhaṭṭa: His Life & Literature*. A.S. Dixit. .
* Neeta Sharma (1968). *Banabhatta: a literary study*. Munshiram Manoharlal. .
* K. Krishnamoorthy (1982). *Banabhatta*. Sahitya Akademi. பன்னாட்டுத் தரப்புத்தக எண்:978-81-7201-674-6. .

வெளி இணைப்புகள்
---------------

* குட்டன்பேர்க் திட்டத்தில் Bāṇa இன் படைப்புகள்
* Banabhatta (1897). *The Harsa-carita of Bana (online text)*. E. B. Cowell, F. W. Thomas (trans.). London : Royal Asiatic Society. .
குழந்தை வாயிலில் குழந்தை
**குழந்தை வாயில்** அல்லது **குழந்தைகள் பாதுகாப்பு வாயில்** என்பது குழந்தைகள் மற்றும் குழந்தைகள் பாதுகாப்பற்றதாக இருக்கும் வீட்டின் படிக்கட்டுகள் மற்றும் சமையலறைகள் போன்ற பகுதிகளை அணுகுவதைத் தடுக்க வடிவமைக்கப்பட்ட ஒரு பாதுகாப்புத் தடையாகும். குழந்தை வாயில்கள் பொதுவாக உலோகம், நெகிழி மற்றும்/அல்லது மரத்தால் ஆனது. இவை வீட்டுக் கதவின் அகலத்திற்கு ஏற்றவாறு விரிவாக்கப்படலாம். இவை உட்புறமாகவோ அல்லது வெளியிலோ பயன்படுத்த வடிவமைக்கப்பட்டிருக்கலாம். மேலும் இவை வன்பொருள் அல்லது அழுத்தம் பொருத்தப்பட்டதாக இருக்கலாம்.

அழுத்தம் பொருத்தப்பட்ட வாயில்கள் பொதுவாக இருபுறமும் சுவர்களுடன் உராய்வு மூலம் வைக்கப்படுகின்றன. அதே நேரத்தில் வன்பொருள் பொருத்தப்பட்ட வாயில்கள் சுவர் ஸ்டூட்களில் திருகப்பட்டு ஒரு கதவு போல முழுமையாகத் திறந்திருக்கும். வன்பொருள் பொருத்தப்பட்ட வாயில்களை அகலமான மற்றும் ஒழுங்கற்ற வடிவ திறப்புகளுக்கு ஏற்றவாறு அமைத்துக்கொள்ளலாம். அதே போல் சுருக்கி இழுக்கக்கூடிய வாயில்களும் உள்ளன.

சிறிய செல்லப்பிராணிகளைக் கட்டுப்படுத்தவும் குழந்தை வாயில்கள் பயன்படுத்தப்படுகின்றன. ஆனால் செல்லப் பிராணி வாயில் குழந்தை வாயில்களுக்கான தரத்தைப் பூர்த்தி செய்யாமல் போகலாம்.

குழந்தை வாயிலைத் திறக்கவோ அல்லது ஏறவோ இயலும் சூழலில் குழந்தை வாயில்களை அகற்றலாம்.

மேலும் காண்க
------------

* குழந்தை பாதுகாப்பு
* குழந்தை பராமரிப்பு
* விளையாட்டுப்பணி
* குழந்தை காப்பகம்
* குழந்தை வளர்ச்சி

மேற்கோள்கள்
-----------

1. ↑  "Baby Gate". SafetyED. 2016-03-03 அன்று மூலம் பரணிடப்பட்டது. 2009-08-29 அன்று பார்க்கப்பட்டது.
2. ↑  Maxwell, Jackie G. "How to Choose a Baby Gate". Streetdirectory. 2009-08-29 அன்று பார்க்கப்பட்டது.
3. ↑  "Standard Consumer Safety Specification for Expansion Gates and Expandable Enclosures". 2012-09-30 அன்று பார்க்கப்பட்டது.

வெளி இணைப்புகள்
---------------

* குழந்தைகள் பாதுகாப்புக்கான சர்வதேச சங்கம்
* ASTM F1004-04 - விரிவாக்க வாயில்கள் மற்றும் விரிவாக்கக்கூடிய இணைப்புகளுக்கான நிலையான நுகர்வோர் பாதுகாப்பு விவரக்குறிப்பு
**குழ.கதிரேசன்** (பிறப்பு: அக்டோபர் 17, 1949) என்பவர் குழந்தைகளுக்கான கதை, கவிதை எழுதியவர்.

இளமைப் பருவம்
-------------

இவரின் பெற்றோர் சு. கதி. குழந்தையன் - செல்லம்மை ஆவர். இவர் அக்டோபர் மாதம் பதினேழாம் நாள் 1949 ஆம் ஆண்டு பிறந்தார். இவரின் ஊர் இராயவரம்.இது புதுக்கோட்டை மாவட்டத்தில் உள்ளது.

இலக்கியப் பணி
-------------

குழ. கதிரேசன் முந்நூற்றுக்கும் மேற்பட்ட தமிழ் நூல்களை வெளியிட்டுள்ளார். ஒலிப்பேழைகள் பல தயாரித்து மழலையர்களுக்கென வழங்கியுள்ளார்.

விருதுகள்
---------

தமிழ் மொழியில் 2016–ஆம் ஆண்டுக்கான பால சாகித்திய அகாதமி விருது பெற எழுத்தாளர் குழ.கதிரேசன் தேர்வாகினார். ஒட்டுமொத்த குழந்தைகள் இலக்கிய பங்களிப்பை வழங்கியதற்காக இந்த விருது இவருக்கு வழங்கப்பட்டது.

மேற்கோள்கள்
-----------

1. ↑   *ஏழாம் வகுப்பு,தமிழ்*. செய்யுள்: தமிழ் நாட்டுப் பாடநூல் கழகம். 2007. பக். 69.
2. ↑  "சாகித்ய அகாடமியின் 'புரஸ்கார்' விருது தமிழ் எழுத்தாளர்கள் குழ.கதிரேசன், லட்சுமி சரவணகுமார் தேர்வு". 17 சூன் 2016. 29 சூன் 2017 அன்று பார்க்கப்பட்டது.
3. ↑  "BAL SAHITYA PURASKAR (2010-2016)". Sahitya Akademi. 2015-06-30 அன்று மூலம் பரணிடப்பட்டது.
**கே.ஹேமலதா (K. Hemalata)** ஒரு இந்திய பெண் மார்க்சிச அரசியல்வாதியும் மற்றும் இந்திய இந்திய பொதுவுடமைக் கட்சியின் (மார்க்சிஸ்ட்) மத்திய குழு உறுப்பினரும் ஆவார். இந்தியாவில் தொழிற்சங்கங்கள் இயக்கத்தின் வரலாற்றில் முதல் தேசிய அளவிலான பெண் தலைவி ஆவார்.

வாழ்க்கை
--------

ஹேமலதா ஆந்திராவில் பிறந்தார். ஒடிசாவின் பெர்காம்பூரில் உள்ள எம்.கே.சி.ஜி மருத்துவக் கல்லூரி மற்றும் மருத்துவமனையில் படித்தார். 1973 ஆம் ஆண்டில், நெல்லூரில் உள்ள புச்சலப்பள்ளி சுந்தரய்யாவின் 'மக்கள் மருந்தகத்தில்' ஹேமலதா மருத்துவராக சேர்ந்தார். அப்போதிருந்து அவர் மார்க்சிய அரசியலில் தீவிரமாக இருந்தார், அதே போல் மச்சிலிபட்டணத்தில் மருத்துவ பயிற்சியையும் தொடங்கினார். 1987 ஆம் ஆண்டில் நகராட்சி உறுப்பினரானார், 1995 ஆம் ஆண்டில் அவர் மருத்துவத் தொழிலை விட்டு விலகினார். தொழிற்சங்க இயக்கத்தில் முழு நேரப் பணியில் ஈடுபட்டார்.  ஹேமலதா ஆந்திராவில் சி.ஐ.டி.யுவின் மாநில செயலாளரானார். 1998 முதல் 2012 வரையிலான காலப்பகுதியில் அங்கன்வாடி தொழிலாளர்கள் மற்றும் உதவியாளர்களின் அகில இந்திய கூட்டமைப்பின் பொதுச் செயலாளர் பணியிலும் அவர் நியமிக்கப்பட்டார். நவம்பர் 2016 இல் பூரியில் நடைபெற்ற 15 வது தேசிய மாநாட்டில் இந்திய தொழிற்சங்கங்களின் மையத்தின் (சிஐடியு) தலைவராக ஹேமலதா தேர்ந்தெடுக்கப்பட்டார்.    இந்தியப் பொதுவுடமைக் கட்டசியின் (மார்க்சிஸ்ட்) 22 வது கட்சி காங்கிரசில், புதிதாக தேர்ந்தெடுக்கப்பட்ட மத்திய குழுவில் உறுப்பினரானார்.

குறிப்புகள்
-----------

1. ↑  Pioneer, The. "A first: Woman elected CITU president". *The Pioneer* (ஆங்கிலம்). 2019-07-31 அன்று பார்க்கப்பட்டது.
2. ↑  Desk, Narada (2016-12-01). "K Hemalata - the first woman president in India's trade union history". *naradanews.com* (ஆங்கிலம்). 2019-07-31 அன்று மூலம் பரணிடப்பட்டது. 2019-07-31 அன்று பார்க்கப்பட்டது.
3. ↑  "ALL INDIA OFFICE BEARERS". *citucentre.org* (ஆங்கிலம்). 2019-07-31 அன்று பார்க்கப்பட்டது.
4. ↑  "‘NDA govt. hell-bent on weakening PSUs in country’". .
5. ↑  "Full list: CPI(M) newly elected central committee and politburo members". *The Indian Express* (ஆங்கிலம்). 2018-04-22. 2019-07-31 அன்று பார்க்கப்பட்டது.
**வில்பிரெடு சுபென்செர் இலெங்கு** *(Wilfrid Spencer Leng)* (21 அக்தோபர் 1952 – 30 ஆகத்து 2002)ஒரு பிரித்தானியக் கணிதவியலாளரும் வானியலாளரும் எழுத்தாளரும் ஆவார் .இவர் அய்ன்சுட்டைனின் சார்பியல் கோட்பாட்டையும் குவைய இயக்கவியலையும் இணைத்து எழுதிய அனைத்துக்குமான கோட்பாடு எனும் நூலூக்குப் பங்களிப்பு செய்துள்ளார்.

இலெங்கு 1952 இல் கிராய்தோனில் பிற்ந்தார். இவர் இலண்டனில் உள்ள துல்விச் கல்லூரியிலும் பிறகு கேம்பிரிட்ஜ் மகதலேனா கல்லூரியிலும் படித்தார் .இவர் சிறிது காலம் மில்பீல்டு பள்ளியில் கல்வி கற்பித்துள்ளார். இவர் 1983 இல் *Sing England to Italy* எனும் கவிதைத் தொகுப்பை வெளியிட்டுள்ளார். இவரது கவிதைகள் பிரித்தானியக் கவிவாணராகிய ஜான் பெத்தீமனல் ஆழமான அழகு ததும்பும் கவிதைகளாகப் பாராட்டப்பட்டுள்ளன. இலெங்கு படைப்பிலக்கியங்களைக் கற்பித்துள்ளார்.இவர் சிறந்த கல்வியாளராக மெய்யியல், அண்டவியல், அறிவியல், வரலாறு என பலபுலங்களில் எழுதி வெளியிட்டுள்ளார். மேலும் இவர் ஆண்டுதோறும் கிராய்தோன் கல்லூரியில் அய்ன்சுட்டைன் உரைகளையும் ஆற்றியுள்ளார்.என்றாலும் இவரது முழுமையான ஈடுபாடு கணித் இயற்பியலில் பொதிந்திருந்தது. இவர் 1990 களில் கணிதவியல் கருத்தரங்குகளில் பல ஆய்வுகளைப் படித்துள்ளார். இவர் 1999 இல் *அனைத்துக்குமான கோட்பாட்டுச் சமன்பாடு* எனும் நூலை இயற்றினார். இந்நூலில் "அனைத்தும் பல்லண்டத்தில் தோன்றி அதோடு இணைந்துறவாடிப் பல புள்ளிகளை உருவாக்க, ஒவ்வொரு புள்ளியும் மறுபடியும் ஓர் அண்டத்தைத் தோற்றுவிக்கிறது".

  

இலெங்கு இலண்டனில் 2002 இல் நோயால் இறந்தார். இவர் கணிதவியல் கருத்தரங்கு ஒன்றுக்குப் பீக்கிங் சென்றபோது தான் இந்நோய்வாய்பட்டுள்ளார்.

மேற்கோள்கள்
-----------

1. 1 2 3 4  Schuler, CJ (September 30, 2002). "Obituary". *The Independent*. Archived from the original on ஜனவரி 25, 2013.. பார்த்த நாள்: August 22, 2012.
2. ↑  Leng, Wilfrid (1983). *Sing England to Italy*. Greenway Press. பக். Back cover. பன்னாட்டுத் தரப்புத்தக எண்:978-0950812540.
3. ↑  Lindsay, Andrew (2005). *The Washing Machine Man's Travels*. Greenworldbooks. பக். 399. பன்னாட்டுத் தரப்புத்தக எண்:978-0955008306. .
4. ↑  "Wilfrid Leng". *London Mathematical Society Newsletter*. November 5, 2002.. பார்த்த நாள்: August 22, 2012. 
[*தொடர்பிழந்த இணைப்பு*]
**ருக்மிணி வர்மா (Rukmini Varma)** (பிறப்பு 1940) பெங்களூரைச் சேர்ந்த இவர் ஓர் இந்தியக் கலைஞராவார்.

வாழ்க்கை
--------

திருவிதாங்கூரின் உத்திரம் திருநாள் லலிதாம்பா பாயி மற்றும் சிறீகேரள வர்மா கோயில் தம்புரான் ஆகியோருக்கும் நான்காவது மகளாகப் பிறந்தார். இவருக்கு இட்ட பெயர் பரணி திருநாள் இருக்மிணி பாயி என்பதாகும். இவர் மகாராணி சேது லட்சுமி பாயியின் பேத்தியும், திருவிதாங்கூர் அரசக் குடும்பத்தைச் சேர்ந்தவருமாவார்.  புகழ்பெற்றக் கலைஞர் ராஜா ரவி வர்மா இவரது பெரிய தாத்தா ஆவார். இவரது தந்தை கேரள வர்மா கரி மற்றும் கரிக்கோல் ஓவியங்களில் நிபுணத்துவம் பெற்ற ஒரு கலைஞராக இருந்தார். இவரது மகன் ஜெய்கோபால் வர்மாவும் ஒரு வண்ணக் கரிக்கோல் கலைஞராவார். 

1970 களில் இவர் பெங்களூரின் சித்ரகலா பரிசத்தின் ஆலோசனைக் குழுவில் உறுப்பினராக இருந்தார். தற்போது இவர் 2015 செப்டம்பரில் நிறுவிய பெங்களூரில் உள்ள ராஜா ரவி வர்மா பாரம்பரிய அறக்கட்டளையின் தலைவராக உள்ளார். 

ருக்மிணி வர்மா எழுத்தாளர் சிறீகுமார் வர்மாவின் உறவினராவார். மறைந்த தேவி பிரசாத் வர்மாவை மணந்த இவருக்கு வேணுகோபால் வர்மா, ஜெய்கோபால் வர்மா என்ற இரண்டு மகன்கள் உள்ளனர். இவரது சகோதரர் பாலகோபால் வர்மா திருவிதாங்கூரைச் சேர்ந்த இளையராஜா என்ற பட்டத்தை தற்போது வைத்துள்ளார்.

குறிப்புகள்
-----------

1. ↑  Travancore State Manual Vol II by Velu Pillai, 1940
2. ↑  The Raja Ravi Varma Heritage Foundation

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி
* United States

 |
| மக்கள் | 
* Deutsche Biographie

 |
| மற்றவை | 
* Europeana

 |
வில்கெர்சன் பல் நாற்காலி மொகேவ் வரலாறு மற்றும் கலை அருங்காட்சியகத்தில் காட்சிக்கு வைக்கப்பட்டுள்ளது
**வில்கெர்சன் பல் நாற்காலி** (**Wilkerson dental chair)** பல் நோயாளிகளுக்கு சிகிச்சை அளிக்க பிரத்யேகமாக பல் மருத்துவர்கள் பயன்படுத்தும் நீரியக்க வகை நாற்காலி ஆகும். 1877 ஆம் ஆண்டு நவம்பர் மாதம் 20 ஆம் நாள் முதன் முதலில் இதற்கு காப்புரிமை வழங்கப்பட்டது. பல் மருத்துவத்தில் பல கண்டுபிடிப்புகளுக்குப் பெயர் பெற்ற பசில் மான்லி வில்கெர்சன் இந்நாற்காலியை வடிவமைத்தார்.

விளக்கம்
--------

காத்மேன் மற்றும் சர்டுலெப் பெயர்ப் பட்டியல் வரிசையின் 1882 ஆம் ஆண்டு பதிப்பில், இந்த நாற்காலி சிறந்த அசல் தன்மையைக் காட்டுவதாகக் கூறப்பட்டுள்ளது. அனைத்து சுழல் அச்சுக்களும் நெம்புகோல்களுடன் இணைக்கப்பட்டுள்ளன. மிகக் குறைந்த முயற்சியால் நாற்காலியை ஒரு கால் நெம்புகோலால் உயர்த்த முடியும். மற்றொரு நெம்புகோலால் வேகமாகவும் சத்தமில்லாமலும் உயரத்தைக் குறைத்துக் கொள்ளவும் முடியும். மற்ற நெம்புகோல்கள் நாற்காலியை முழு வட்டமாக சுழற்றவும் முன்னும் பின்னுமாக நகர்த்திக் கொள்ளவும் அனுமதிக்கின்றன. கூடுதலாக, நாற்காலியின் பின்புறம் மற்றும் தலையிருக்கையை உயர்த்துவது அல்லது குறைப்பது, நோயாளி முன்னோக்கி சறுக்குவதை தடுக்க சாய்மான பகுதியை தேவையான அளவுக்கு சாய்த்துக் கொள்ளுதல், பாதத்தின் நீளம் மற்றும் உயரங்களைச் சரிசெய்தல் போன்ற சின்னச்சின்ன நகர்த்தல்களுக்கும் இதில் வழிசெய்யப்பட்டுள்ளது. நாற்காலியின் மேலுறை பட்டு துணி அல்லது தோலில் அமைக்கப்பட்டுள்ளது.

1899 ஆண்டு நாற்காலிகளில் முன்னேற்றங்கள் பல கொண்டு வரப்பட்டு ஒரு நோயாளி கிடைமட்ட நிலையில் படுத்துக்கொள்ள உதவியது. நோயாளி எச்சில் துப்பிக் கொள்ளும் வசதிகளும் செய்யப்பட்டுள்ளன.

மேற்கோள்கள்
-----------

1. 1 2  "Basil Manly Wilkerson". Pierre Fauchard Academy. 31 August 2017 அன்று பார்க்கப்பட்டது.
2. ↑  Display board at an exhibit in the Mohave Museum of History and Arts.
3. ↑  "New Model Wilkerson Dental Chair, 1899". The Henry Ford. 31 August 2017 அன்று பார்க்கப்பட்டது.
4. ↑  "திருவாரூர் அரசு மருத்துவமனையில் பல்சிகிச்சைக்கான நவீன நாற்காலி". தினமணி.. பார்த்த நாள்: 19 August 2021.
மாப்பு மீன்கள் மற்றும் கூட்ட மீன்கள்  
Shoaling and schoolingஇந்த முள்வால் வகையி மீன்கள் **மாப்பு மீன்களாக** அலைகின்றன. அவை ஓரளவு சுதந்திரமாக நீந்துகிறன. ஆனால் அவை இணைந்திருக்கும் வகையில், ஒரு சமூகக் குழுவாக உள்ளன.இந்த புளூஸ்ட்ரைப் ஸ்னாப்பர் கூட்ட மீன்கள் ஆகும். அவை அனைத்தும் ஒருங்கிணைந்த முறையில் ஒரே திசையில் நீந்துகிறன.
உயிரியலில், சமூகக் காரணங்களுக்காக ஒரு கூட்டமாக இருக்கும் எந்த மீன் கூட்டத்துக்கும் **மாப்பு மீன்கள்** (Shoaling) என்பது பெயராகும். ஒரே இன மீன்கள் ஒரு கூட்டமாக இலக்கின்றி திரிந்தால் அவை மாப்பு மீன்கள் எனப்படுகின்றன. ஆனால் ஒரு மீன் கூட்டமானது ஒரே திசையில் ஒருங்கிணைப்புடன் ஒத்திசைவுடன் நீந்தினால், அவை **கூட்ட மீன்கள்** (schooling) எனப்படுகின்றன.  பொதுவான பயன்பாட்டில், சொற்கள் சில நேரங்களில் தளர்வாகப் பயன்படுத்தப்படுகின்றன.  மீன் இனங்களில் கால் பகுதி மீன்கள் மாப்பு மீன்களாகும். இவை தங்கள் வாழ்நாளின் ஒரு பகுதியில் மாப்பு மீன்களாகவே வாழ்கின்றன. 

இவை இந்த மீன்கள் இப்படி ஒரு கூட்டமாக திரிவதன் நோக்கம் பெரிய இரை தின்னி மீன்களிடம் இருந்து தங்களை பாதுகாத்துக் கொளவது, சிறப்பான மேய்ச்சல், தனக்கான துணையை கண்டுபிடித்தல் உள்ளிட்ட பல நன்மைகளை மீன்கள் பெறுவது ஆகும். பாய்ம இயக்கவியல் (தனியாக நீந்துவதை விட கூட்டமாக நீந்துபோது குறைந்த அளவு ஆற்றலை வெளியிட்டு விரைவாக நீந்த முடியும்) செயல்திறன் மூலம் மீன்கள் கூட்டத்தினால் பயனடைகின்றன.

உரிய கூட்டத்தைத் தேர்ந்தெடுக்க மீன்கள் பல பண்புகளை எடைபோடுகின்றன. பொதுவாக அவை பெரிய மாப்புகளை விரும்புகிறன. மேலும் அவை தங்கள் சொந்த இனத்தின் மாப்பாகவும், அளவு மற்றும் தோற்றத்தில் ஒத்த கூட்டமாக, ஆரோக்கியமான மீன்கள், உறவினர்கள் (அங்கீகரிக்கப்படும் போது) போன்றவை ஆகும்.

மாப்பு மீன்களில் தோற்த்தில் தனித்து தோன்றும் எந்தவொரு மீனும் வேட்டையாடிகளால் குறிவைக்கப்படும் என்று "விந்தை விளைவு" கூறுகிறது. மீன்கள் ஏன் தங்களைப் ஒத்த மீன்களுடன் திரள விரும்புகின்றன என்பதற்கான காரணம் இதுவாகும். விந்தை விளைவு இவ்வாறு கூட்டத்தை ஒரே மாதிரியாக மாற்ற முனைகிறது.

குறிப்புகள்
-----------

1. 1 2  Pitcher and Parish 1993, page 365.
2. ↑  Shaw, E (1978). "Schooling fishes". *American Scientist* **66** (2): 166–175. Bibcode: 1978AmSci..66..166S.